[Foto’s] Gauteng-premier se kantoor brandFoto: Twitter via @LumkoX Phumla Sekhonyane, ŉ woordvoerder van die Gautengse regering, het bevestig dat ŉ gedeelte van die gebou in Simmondsstraat aan die brand is. “Alle personeellede is uit die gebou verwyder en is veilig. Die Johannesburgse brandweer en nooddienste is op die toneel,” het Sekhonyane gesê. Sy het gesê dit is nog nie duidelik wat die oorsaak van die brand is nie, maar dit sal deur die brandweer ondersoek word. “Sodra die oorsaak van die brand vasgestel is, sal dit aan die publiek gekommunikeer word,” het sy gesê. Sekhonyane kon nie onmiddellik die omvang van die skade bevestig nie.